**ORDIN DE FINANȚARE**

pentru implementarea proiectului cu titlul ...., finanțat în cadrul apelului ”Programul național pentru reducerea abandonului școlar - Școli mici”, prin Planul Național de Redresare și Reziliență, Componenta 15 – Educație, Reforma 3 - Reforma sistemului de învățământ obligatoriu pentru prevenirea și reducerea părăsirii timpurii a școlii, Investiția 4 - Sprijinirea unităților de învățământ cu risc ridicat de abandon școlar

Având în vedere prevederile:

* Ordonanţei de urgență a Guvernului nr. 134/2021 pentru aprobarea [Acordului de împrumut](https://legislatie.just.ro/Public/DetaliiDocumentAfis/249885) dintre Comisia Europeană și România, semnat la București la 26 noiembrie 2021 și la Bruxelles la 15 decembrie 2021,
* art. 2 alin. (23) lit. w) din Ordonanţa de urgență a Guvernului nr. 124/2021 privind stabilirea cadrului instituţional și financiar pentru gestionarea fondurilor europene alocate României prin Mecanismul de redresare şi rezilienţă precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului Naţional de Redresare și Rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, cu modificările și completările ulterioare, aprobată prin Legea nr. 178/2022,
* Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanţei de urgență a Guvernului nr. 124/2021 privind stabilirea cadrului instituţional și financiar pentru gestionarea fondurilor europene alocate României prin Mecanismul de redresare şi rezilienţă precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului Naţional de Redresare și Rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, cu modificările și completările ulterioare,
* Acordului de Finanțare privind implementarea reformelor și/sau investițiilor finanțate prin Planul Național de Redresare și Reziliență (PNRR) nr. 31394/2022, semnat întreMinisterul Investițiilor și Proiectelor Europene, în calitate de coordonator național pentru Planul Național de Redresare și Reziliență și Ministerul Educației, în calitate de coordonator de reformă și/sau investiții pentru Planul Național de Redresare și Reziliență – componenta/componentele/reforma/investițiile 15 – Educație,
* Ordonanţei de urgenţă a Guvernului nr. 70/2022 privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate,
* Legii Educației Naționale nr. 1/2011 privind asigurarea cadrului pentru exercitarea sub autoritatea statului român a dreptului fundamental la învățătură pe tot parcursul vieții și reglementarea structurii, a funcțiilor, organizarea și funcționarea sistemului național de învățământ de stat, particular și confesional cu modificările și completările ulterioare,
* Ordinului ministrului educației nr. 3188/2022 pentru aprobarea Regulamentului de organizare și funcționare al Ministerului Educației;

În temeiul art. 13 alin. (3) din HG nr. 369/2021 privind organizarea și funcționarea Ministerului Educației, cu modificările și completările ulterioare,

**MINISTRUL EDUCAȚIEI**

emite următorul Ordin de finanțare:

**Art. 1** – Finanțarea

1. Se aprobă finanțarea nerambursabilă acordată de Ministerul Educației (ME), în calitate de coordonator de reforme și investiții pentru Planul Naţional de Redresare şi Rezilienţă (PNRR), numit, în continuare, ”Finanțator”, a proiectului cu titlul ...., numit, în continuare, ”Proiect”, depus în cadrul apelului „.....” în vederea implementării de către Unitatea de Management al Proiectelor cu Finanțare Externă (UMPFE), în calitate de beneficiar al finanțării, numită, în continuare, ”Beneficiar”.
2. Scopul finanțării nerambursabile îl constituie implementarea proiectului cu titlul ”........”, denumit, în continuare, Proiect, în cadrul Programului Național pentru Reducerea Abandonului Școlar (PNRAS), finanțat prin Investiția 4 - Sprijinirea unităților de învățământ cu risc ridicat de abandon școlar din cadrul Reformei 3 - Reforma sistemului de învățământ obligatoriu pentru prevenirea și reducerea părăsirii timpurii a școlii din cadrul Componentei 15 – Educație din cadrul Planului Național de Redresare și Reziliență în România (PNRR);
3. Valoarea totală a investiției este de ……………. lei, din care:

valoare totală eligibilă, din care:

……………….. lei, valoare eligibilă PNRR;

.....................lei, TVA aferenta valorii totale eligibile;

....................lei, valoare neeligibilă fără TVA;

............ lei, valoarea TVA aferentă cheltuielilor neeligibile.

1. Finanțarea nerambursabilă care va fi acordată este de maximum ………… lei, reprezentând ……… % din valoare totală eligibilă.
2. Perioada de implementare a Proiectului este de …………(și în litere) luni, respectiv de la data .... până la data..... cu posibilitatea prelungirii, prin ordin de modificare, fără a depăși data .......
3. Finanțarea nerambursabilă acordată Beneficiarului este stabilită în termenii şi condiţiile prezentului Ordin de finanțare.
4. Cererea de finanțare cu toate Anexele acesteia, depuse de Beneficiar și aprobate ca urmare a procesului de evaluare și selecție, derulat de Finanțator, sunt denumite în continuare, în cadrul prezentului Ordin de finanțare, cu termenul de "Proiect".
5. Proiectul devine Anexă la prezentul Ordin, făcând parte integrantă din acesta conform prevederilor alin. (5) de la art. 19.
6. În prezentul Ordin de finanțare, cu excepția situațiilor când contextul cere altfel sau a unei prevederi contrare:
7. cuvintele care indică singularul includ și pluralul, iar cuvintele care indică pluralul includ și singularul;
8. cuvintele care indică un gen includ toate genurile;
9. termenul „zi“ reprezintă zi calendaristică, dacă nu se specifică altfel;
10. în înțelesul prezentului Ordin de finanțare și al anexelor acestuia, trimiterile la actele normative includ și modificările și completările ulterioare ale acestora, precum și orice alte acte normative subsecvente;
11. în cazul în care oricare dintre prevederile prezentului Ordin de finanțare este sau devine nulă, invalidă sau neexecutabilă conform legii, legalitatea, valabilitatea și posibilitatea de executare a celorlalte prevederi vor rămâne neafectate, iar ME, în calitatea sa de Finanțator, și Beneficiarul finanțării vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data intrării în vigoare a Ordinului de finanțare;
12. în înțelesul prezentului Ordin de finanțare, orice referire la Ordin se va interpreta ca fiind făcută atât la Ordinul de finanțare, cât și la anexele acestuia;
13. în înțelesul prezentului Ordin de finanțare, conform art. 2.552 din Codul civil, dacă prin acte normative nu se prevede altfel, termenele (inclusiv durata Ordinului) se calculează după cum urmează:
14. când termenul este stabilit pe luni, el se împlinește în ziua corespunzătoare din ultima lună. Dacă ultima lună nu are o zi corespunzătoare celei în care termenul a început să curgă, termenul se împlinește în ultima zi a acestei luni;
15. când termenul este stabilit pe zile, acesta începe să curgă în ziua intrării în vigoare a deciziei și se împlinește la ora 24.00 din ultima zi;
16. când termenul este stabilit atât pe luni, cât și pe zile, termenul se calculează aplicând regulile stabilite la pct. (i), iar termenul pe zile curge în continuarea celui stabilit pe luni și se împlinește la ora 24.00 din ultima zi;
17. dacă ultima zi a termenului este o zi nelucrătoare, termenul se consideră împlinit la sfârșitul primei zile lucrătoare care îi urmează;
18. în înțelesul prezentului Ordin de finanțare, perioada în care Ordinul de finanțare produce efecte reprezintă perioada cuprinsă între data emiterii Ordinului de finanțare de către ME și data închiderii Proiectului sau data expirării perioadei pentru care trebuie asigurat caracterul durabil sau sustenabilitatea/durabilitatea Proiectului, după caz, oricare intervine ultima.
19. Finanțarea nerambursabilă acordată beneficiarului este stabilită în termenii și condițiile prezentului Ordinului de finanțare.

**Art. 2** – Drepturile și obligațiile Finanțatorului

1. Finanțataorul se angajează să plătească finanțarea nerambursabilă, la termenele și în condițiile prevăzute în prezentul Ordin și în conformitate cu legislația europeană și națională aplicabilă.
2. Finanțatorul are obligația de a informa Beneficiarul, în timp util, cu privire la orice decizie luată, care poate afecta implementarea Proiectului.
3. Finanțatorul are obligația de a informa Beneficiarul cu privire la rapoartele, concluziile și recomandările care au impact asupra Proiectului, formulate de către Comisia Europeană și orice altă autoritate competentă.
4. Finanțatorul are obligația de a răspunde în scris, conform competențelor stabilite, în termen de 15 (cincisprezece) zile lucrătoare, oricărei solicitări a Beneficiarului privind informațiile sau clarificările pe care acesta le consideră necesare pentru implementarea Proiectului.
5. Finanțatorul are obligația de a monitoriza, din punct de vedere tehnic și financiar, implementarea Proiectului, în vederea asigurării îndeplinirii obiectivelor Proiectului, inclusiv verificarea eventualelor solicitări justificate transmise de Beneficiar privind modificările intervenite asupra Proiectului.
6. Finanțatorul are obligația de a solicita de la Beneficiar datele și informațiile necesare raportării stadiului indicatorilor atinși în diferite etape ale investițiilor, în vederea transmiterii evidenței centralizate a gradului de îndeplinire a indicatorilor obligatorii asumați prin Proiect.
7. Finanțatorul are dreptul de a verifica legalitatea și realitatea tuturor activităților aferente implementării Proiectului.
8. Finanțatorul are obligația de a efectua verificarea la fața locului a activităților aferente implementării Proiectului, în conformitate cu prevederile Ordinului de finanțare, asigurând cel puțin o vizită de verificare pe durata de implementare a investițiilor.
9. Finanțatorul poate evalua și controla capacitatea administrativă a Beneficiarului privind îndeplinirea cerințelor determinate de asigurarea realității, legalității și regularității cheltuielilor decontate și respectării instrucțiunilor, procedurilor, reglementărilor și regulamentelor europene, precum și a altor prevederi legale în domeniul implementării proiectelor finanțate din fonduri europene aferente Mecanismului de redresare și reziliență.

**Art. 3** - Drepturile și obligațiile Beneficiarului

* 1. Beneficiarul se angajează să implementeze Proiectul, în conformitate cu prevederile cuprinse în prezentul Ordin, inclusiv anexele care fac parte integrantă din aceasta, și cu legislația europeană și națională aplicabilă.
  2. Beneficiarul are obligația de a începe executarea prezentului Ordin de finanțare, după intrarea în vigoare a cestuia, și de a realiza toate activitățile prevăzute în Cererea de finanțare, fără a depăși perioada de implementare specificată la art. 1 alin. (5).
  3. Beneficiarul are obligația și responsabilitatea îndeplinirii indicatorilor asumați în cadrul Proiectului, în concordanță cu prevederile Ordinului de finanțare, ale legislației europene și naționale aplicabile.
  4. Beneficiarul poate solicita în scris punctul de vedere al Finanțatorului, cu privire la aspectele survenite de natură să afecteze buna implementare a investițiilor, precum și în orice situație în care apar neclarități cu privire la clauzele Ordinului de finanțare.
  5. Beneficiarul are obligația de a deschide contul/conturile de proiect în sistemul Trezoreriei Statului în conformitate cu HG nr. 209/2022 pentru aprobarea Normelor Metodologice de aplicare a prevederilor OUG nr. 124/2021, cu modificările și completările ulterioare, și de a le notifica Finanțatorului.
  6. Beneficiarul are obligația de a asigura accesul neîngrădit al ME și al oricăror autorități naționale și europene cu atribuții de verificare, control și audit, în limitele competențelor ce le revin, în cazul în care acestea efectuează verificări/controale/audit la fața locului și solicită în scris declarații, documente, informații.
  7. În vederea efectuării verificărilor prevăzute la alin. (5), Beneficiarul se angajează să acorde dreptul de acces la locurile și spațiile unde se implementează investițiile, inclusiv acces la sistemele informatice care au legătură directă cu investițiile și să pună la dispoziție documentele solicitate privind gestiunea tehnică și financiară, atât pe suport hârtie, cât și în format electronic.
  8. Documentele trebuie să fie ușor accesibile și arhivate astfel încât să permită verificarea lor. Beneficiarul este obligat să informeze organismele și autoritățile menționate la alin. (5) cu privire la locul arhivării documentelor, în termen de 3 zile lucrătoare de la transmiterea solicitării de către Finanțator sau alt responsabil/organism abilitat și să asigure accesul neîngrădit al acestora la documentație în locul respectiv.
  9. Beneficiarul va completa, la momentul semnării prezentului Ordin de finanțare, următoarele documente, care devin anexe ale acestuia:

1. Declarație privind asigurarea pistei de audit,
2. Declarație privind asigurarea organizării contabilității,
3. Declarație privind evitarea conflictului de interese, a neregulilor și fraudei,
4. Declarație privind utilizarea investiției finanțate și
5. Declarație privind respectarea prevederilor legale în derularea achizițiilor publice.
   1. Beneficiarul are obligația de a menține investiția pe perioada valabilității Ordinului de finanțare și de a păstra documentele aferente investițiilor pe perioada prevăzută de art. 132 din Regulamentul financiar nr. 1046/2018, respectiv timp de 5 (cinci) ani cu începere de la data încheierii exercițiului financiar în cursul căruia a fost realizată ultima plată.
   2. Valorile anuale ale indicatorilor Proiectului se vor colecta și raporta către Finanțator, în toată perioada de implementare de către UMPFE, pentru a urmări progresul în atingerea rezultatelor estimate. În cazul în care indicatorii obligatorii, asumați de către Beneficiar, nu vor fi atinși, finanțarea va fi diminuată, în condițiile prevăzute de instrucțiunile și procedurile de lucru aplicabile.
   3. Beneficiarul este obligat să transmită către Finanțator toate documentele și să completeze datele pentru care este răspunzător, actualizându-le corespunzător, ori de câte ori este cazul, pentru a fi introduse în sistemul informatic dedicat.
   4. Beneficiarul trebuie să țină o evidență contabilă analitică a investițiilor, utilizând conturi analitice distincte pentru reflectarea tuturor operațiunilor referitoare la implementarea PNRAS, în conformitate cu dispozițiile legale. Responsabilitatea și răspunderea pentru gestiunea financiară a grantului revine în întregime Beneficiarului, conform prevederilor legale în vigoare și cele din prezentul Ordin de finanțare.
   5. Pentru achiziționarea de bunuri, servicii ori lucrări, Beneficiarul are obligația de a respecta prevederile legislației naționale în vigoare în domeniul achizițiilor publice. Beneficiarul are obligația de a transmite în sistemul informatic dedicat, înainte de semnarea contractelor de achiziții, declarațiile pe propria răspundere ale ofertanților câștigători privind datele despre beneficiarii reali ai „destinatarilor” fondurilor, conform prevederilor Legii nr. 129/2019, cu modificările și completările ulterioare.
   6. Beneficiarul are obligația întocmirii și transmiterii către Finanțator a Formularelor estimărilor trimestriale, în conformitate cu prevederile art. 8, alin. (3) din HG 209/2022, cu modificările și completările ulterioare, a Rapoartelor financiare însoțite de documentele justificative aferente, precum și a solicitărilor de fonduri.
   7. Beneficiarul este obligat să respecte prevederile cuprinse în prezentul Ordin de finanțare și anexele aferente, așa cum sunt definite în instrucțiunile specifice de lucru emise de Ministerul Educației (ME) și Ministerul Investițiilor și Proiectelor Europene (MIPE), referitoare la asigurarea conformității cu politicile Uniunii Europene și cele naționale privind achizițiile publice, egalitatea de șanse, dezvoltarea durabilă, informarea și publicitatea.
   8. Beneficiarul este obligat să realizeze măsurile de informare și publicitate în conformitate cu Manualul de Identitate Vizuală pentru PNRR.
   9. În cazul în care se realizează verificări la fața locului, Beneficiarul este obligat să participe și să invite persoanele care sunt implicate în implementarea investițiilor și care pot furniza informațiile și documentele necesare verificărilor, conform solicitărilor Finanțatorului.
   10. Beneficiarul își exprimă acordul cu privire la prelucrarea, stocarea și arhivarea datelor obținute pe parcursul desfășurării implementării Proiectului, în vederea utilizării, pe toată durata, precum și după finalizarea acestuia, în scopul verificării modului de implementare și/sau a respectării măsurilor dispuse prin Ordinul de finanțare și a legislației naționale și comunitare aplicabile.
   11. Beneficiarul are obligația de a respecta ordinele/instrucțiunile/procedurile emise de Finanțator cu privire la implementarea PNRAS.
   12. Beneficiarul are obligația de a respecta graficul activităților din Cererea de finanțare aprobată.
   13. Beneficiarul are obligația de a menține o capacitate instituțională adecvată prin alocarea și menținerea de personal suficient pentru activitatea de implementare a investițiilor.
   14. Beneficiarul are obligația de a aplica pe toate documentele originale (facturi, bonuri fiscale, ordine de deplasare, state de salarii), pe baza cărora se înregistrează în contabilitatea Beneficiarului cheltuielile efectuate în cadrul Proiectului, mențiunea "PNRAS".
   15. Beneficiarul are obligația ca, trimestrial, să transmită către Finanțator, Notificarea cu privire la reconcilierea contabilă, respectiv până la data de 15 a lunii următoare perioadei de raportare, din care să rezulte sumele transferate de Finanțator, conform prevederilor din prezentul Ordin de finanțare.
   16. Beneficiarul are obligația ca fiecare Raport financiar transmis să reflecte, separat, pentru fiecare an calendaristic, cheltuielile efectuate în cadrul Proiectului.
   17. Beneficiarul are obligația de a finaliza Proiectul în perioada de eligibilitate a cheltuielilor.
   18. Beneficiarul transmite Finanțatorului, până la data de 5 decembrie a fiecărui an, lista achizițiilor publice planificate a fi realizate în anul următor în cadrul Proiectului.
   19. Beneficiarul are obligația de a transmite Finanțatorului informațiile și datele necesare monitorizării Proiectului, în conformitate cu prevederile art. 22 alin. (2) lit. d) din Regulamentul (UE)2021/241 al Parlamentului European și al Consiliului din 12 februarie 2021, în vederea colectării și transmiterii către Finanțator.
   20. Beneficiarul se va asigura că în contractele/acordurile încheiate cu terțe părți se prevede obligația acestora de a asigura disponibilitatea informațiilor și documentelor referitoare la Proiect cu ocazia misiunilor de control desfășurate de ME sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.
   21. Beneficiarul este obligat să informeze ME despre orice situație care poate determina încetarea sau întârzierea executării Ordinului de finanțare, în termen de maximum 5 (cinci) zile lucrătoare de la data luării la cunoștință despre o astfel de situație, urmând ca ME să decidă cu privire la măsurile corespunzătoare.
   22. Beneficiarul are obligația de a se asigura că nu sunt întreprinse acțiuni de relocare sau de înstrăinare a bunurilor achiziționate ca urmare a obținerii finanțării prin Program, atât în perioada de implementare a proiectului, cât și în perioada în care are obligația să asigure caracterul durabil al Proiectului, respectiv perioada de sustenabilitate/durabilitate. Beneficiarul are obligația de a se asigura că nu se schimbă destinația/utilizarea activelor finanțate prin Proiect în alte scopuri decât cele asumate prin Proiect.În caz contrar, respectiv al nerespectării acestor prevederi, Beneficiarul este obligat să restituie finanțarea nerambursabilă plătită pentru activele respective, inclusiv dobânzile/penalizările aferente.
   23. Beneficiarul are obligația de a derula pe toată perioada valabilității prezentului ordin și în perioada de sustenabilitate, respectiv 12 luni de la închiderea Proiectului: lansarea schemei de granturi pentru școllie beneficiare, evaluarea aplicațiilor, contractarea granturilor, activități de monitorizare, raportare și evaluare privind implementarea contractelor aferente granturilor pentru școlile mici.
   24. Beneficiarul are obligația asigurării caracterului durabil, sustenabilității/durabilității proiectului, după caz, cu respectarea prevederilor regulamentelor europene.
   25. Beneficiarul are obligația să asigure resursele necesare desfășurării activităților Proiectului, conform Cererii de finanțare, în termenele stabilite prin prezentul Ordin de finanțare.

**Art. 5** – Finanțarea nerambursabilă se acordă pentru activitățile stabilite prin Cererea de finanțare, în termenii și condițiile stabilite în prezentul Ordin de finanțare și în anexele care fac parte integrantă din acesta astfel cum sunt enumerate la alin. (5) de la Art. 19.

Art. 6 - Eligibilitatea cheltuielilor

1. Cheltuielile angajate pe perioada de implementare a Proiectului sunt eligibile în condițiile stabilite de Ghidul Solicitantului,legislația națională și cea comunitară în vigoare aplicabile precum și în condițiile stabilite prin prezentul Ordin. Toate cheltuielile aferente Proiectului aprobat trebuie să fie realizate cu diligența necesară și eficiență și în conformitate cu standardele și practicile tehnice, economice, financiare, manageriale, de mediu și sociale, cu respectarea prevederilor legale aplicabile.
2. Cheltuielile aferente Proiectului sunt eligibile cu condiția ca acestea să fie cuprinse în Cererea de finanțare aprobată care constituie Anexa nr. 1 la prezentul Ordin și să fie efectuate în termenii și condițiile prezentului Ordin de finanțare.
3. Aprobarea Proiectului și emiterea Ordinului de finanțare nu reprezintă, implicit, o confirmare a eligibilității cheltuielilor, aceasta urmând a fi stabilită în urma procesului de verificare a modului de utilizare a fondurilor de către Beneficiar.
4. ME își rezervă dreptul de a declara, în orice moment, ca neeligibile, cheltuielile efectuate cu nerespectarea prevederilor legale în vigoare și/sau de a aplica corecții financiare/reduceri procentuale ca urmare a verificării cererilor de transfer. Acest drept subzistă și în situația în care neconformitățile/ abaterile de la lege nu au fost sesizate cu ocazia modificărilor aduse Ordinului de finanțare.

Art. 7 – Transferul sumelor

* 1. Transferul sumelor de către Finanțator către Beneficiar, aferente finanțării acordate, se realizează prin mecanismul Formularelor estimărilor trimestriale și a solicitărilor de fonduri, în conformitate cu prevederile H.G. nr. 209/2022, cu modificările și completările ulterioare.
  2. După depunerea de către Beneficiar a Formularului estimărilor trimestriale, sumele solicitate la plată cuprinse în formular se verifică și se centralizează, în vederea autorizării de către Direcția de specialitate din Ministerul Educației.
  3. După depunerea de Beneficiar a Raportului financiar, acesta se verifică și se autorizează în termen de 10 (zece) zile lucrătoare, conform instrucțiunilor specifice de lucru emise de către Finanțator.
  4. Pentru depunerea de documente adiționale sau clarificări solicitate de Ministerul Educației, termenul de 10 (zece) zile lucrătoare prevăzut la alin. (3) poate fi întrerupt fără ca perioadele de întrerupere cumulate să depășească 10 (zece) zile lucrătoare.
  5. În cazul ultimului Raport financiar depus de Beneficiar în cadrul Proiectului, termenul prevăzut la alin. (3) poate fi prelungit cu durata necesară efectuării tuturor verificărilor procedurale, fără a depăși 45 de zile.
  6. Trimestrial, în primele 7 (șapte) zile lucrătoare de la finele fiecărui trimestru, Beneficiarul transmite, pe baza Notificărilor de informare privind cheltuielile autorizate, solicitările de fonduri și le transmite Ministerului Educației – Serviciul Implementare PNRR.
  7. În situaţia în care Comisia Europeană (CE) suspendă plăţile şi/sau acordurile privind contribuţia financiară, respectiv de împrumut, acordurile de finanțare și/sau contractele de finanțare, asociate jaloanelor și țintelor respective, continuă a fi finanțate din bugetul de stat până la comunicarea deciziei CE de ridicare a suspendării plăților și/sau acordurilor privind contribuția financiară și/sau acordul de împrumut.
  8. În situaţia în care CE suspendă plăţile şi/sau acordurile privind contribuţia financiară, respectiv de împrumut, ca urmare a îndeplinirii parţiale a jaloanelor şi ţintelor aferente uneia sau mai multor tranşe de plată stabilite potrivit Deciziei de punere în aplicare a Consiliului din 29 octombrie 2021 de aprobare a evaluării Planului Național de Redresare şi Rezilienţă al României, acordurile de finanţare şi/sau contractele/deciziile/ordinele de finanţare, asociate jaloanelor şi ţintelor respective, continuă a fi finanţate din bugetul de stat pentru o perioadă de maximum 6 luni, calculată de la data comunicării deciziei CE de suspendare a plăţilor şi/sau acordurilor privind contribuţia financiară şi/sau acordul de împrumut.
  9. În situaţia în care CE dezangajează fondurile asociate jaloanelor şi ţintelor pentru care au fost suspendate plăţile/acordul privind contribuţia financiară şi/sau acordul de împrumut, coordonatorul naţional, MIPE, suspendă parţial acordul de finanţare încheiat cu coordonatorul de reforme și investiții ME, aflat în derulare, pentru jaloanele şi ţintele respective, până la identificarea de noi surse de finanţare.
  10. În situaţia în care CE dezangajează fondurile asociate jaloanelor şi ţintelor, ME suspendă parţial activităţile aferente ţintelor şi jaloanelor respective din cadrul contractelor/ deciziilor/ ordinelor aflate în derulare, până la identificarea de noi surse de finanţare, sau solicită încetarea, cu acordul ME/Beneficiarului, cu restituirea sumelor plătite, după caz.
  11. ME are dreptul de a întreprinde măsuri privind suspendarea transferurilor către Beneficiari în următoarele situații:

1. neîndeplinirea indicatorilor de către Beneficiar, în raport cu execuția bugetară a Proiectului (discrepanțe vădite între gradul atins de îndeplinire a indicatorilor, conform rapoartelor de progres depuse, și sumele cheltuite și solicitate la plată, conform cererilor de transfer);
2. în cazul realizării de verificări/investigații suplimentare pentru stabilirea eligibilității cheltuielilor solicitate la plată, inclusiv în cazul soluționării unei/unor sesizări de neregulă/ neregulă gravă.
   1. În cazurile prevăzute la alin. (11), la solicitarea Beneficiarului, se poate aplica drept măsură subsecventă suspendarea aplicării prevederilor Ordinului de Finanțare, în vederea prelungirii perioadei de implementare a acestuia, în conformitate cu prevederile art. 31, alin. (12) din OUG nr.124/2021, cu modificările și completările ulterioare.

Art. 8 – Confidențialitate

1. ME și Beneficiarul se angajează să păstreze confidențialitatea documentelor, materialelor, datelor și informațiilor în legătură cu Proiectul.
2. Nu pot fi declarate confidențiale documentele, materialele, datele și informațiile folosite în scop publicitar pentru informarea și promovarea utilizării fondurilor nerambursabile primite prin PNRAS, precum și cele rezultate din obligația Beneficiarului de a respecta măsurile de informare și publicitate.
3. Nerespectarea obligației de confidențialitate dă dreptul Finanțatorul/Beneficiarului vătămate să pretindă daune interese celuilalt, după caz.
4. ME și Beneficiarul vor fi exonerați de răspunderea pentru dezvăluirea de informații confidențiale referitoare la prezentul Ordin de finanțare dacă:
   1. informația a fost dezvăluită după ce a fost obținut acordul scris al ME/Beneficiarului pentru asemenea dezvăluire;
   2. dezvăluirea informației este o obligație legală.
5. Clauza de confidențialitate nu se aplică în situația în care documente, materiale, date, date confidențiale și informații în legătură cu Proiectul sunt solicitate de Finanțator.

Art. 9 - Protecția datelor cu caracter personal

* 1. Prezentul Ordin de finanțare reprezintă un acord ferm atît pentru Finanțator cât și pentru Beneficiar în ceea ce privește gestionarea și prelucrarea datelor cu caracter personal primite în vederea îndeplinirii obligațiilor prevăzute de prezentul Ordin, în conformitate cu Regulamentul (UE) 679/2016 al Parlamentului European şi al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE.
  2. Datele cu caracter personal ale grupului țintă nu pot fi prelucrate și publicate, pentru informarea publicului, decât cu informarea prealabilă a acestora asupra scopului prelucrării sau publicării și obținerea consimțământului, în condițiile legii.

Art. 10 - Conflictul de interese și regimul incompatibilităților

1. Finanțatorul și Beneficiarul finanțării se obligă să întreprindă toate diligențele necesare pentru a evita orice conflict de interese sau incompatibilitate și să se informeze reciproc, în termen de maxim 5 (cinci) zile calendaristice de la luarea la cunoștință, în legătură cu orice situație care dă naștere sau este posibil să dea naștere unui astfel de conflict sau incompatibilitate.
2. Orice conflict de interese sau incompatibilitate care apare în decursul implementării Proiectului trebuie notificat, fără întârziere, către Finanțator. Finanțatorul își rezervă dreptul de a verifica aceste situații și de a lua măsurile necesare, dacă este cazul.

Art. 11 - Nereguli și restituirea finanțării

* 1. ME are obligația recuperării de la Beneficiar a sumelor rezultate din nereguli/ neatingerea/ neîndeplinirea indicatorilor/dubla finanțare din cadrul Proiectului, conform prevederilor din OUG nr. 124/2021, cu modificările și completările ulterioare, HG nr. 209/2022, cu modificările și completările ulterioare, OUG nr. 70/2022, precum și prevederilor legale aplicabile.
  2. Constatarea neregulilor/neregulilor grave, stabilirea acestora și recuperarea sumelor plătite necorespunzător se realizează conform prevederilor OUG nr. 124/2021, cu modificările și completările ulterioare, conform prevederilor OUG nr. 70/2022 precum și conform oricăror prevederi legale aplicabile.
  3. În cazul nerespectării prevederilor art. 2 alin. (7) și alin. (8), Beneficiarul este obligat să restituie suma încasată în cadrul Proiectului, aferentă documentelor lipsă.
  4. În cazul nerespectării prevederilor alin. (7) și alin. (8) de la art. 2, Beneficiarul este obligat să restituie suma încasată în cadrul Proiectului, inclusiv dobânzile/penalizările aferente.
  5. Beneficiarul are obligaţia de a restitui Finanțatorului orice sumă ce constituie sumă plătită necuvenit - plată nedatorată, aşa cum este aceasta prevăzută la art. 1.341 din Legea nr. 287/2009 privind Codul civil, republicată, cu modificările şi completările ulterioare.
  6. Beneficiarul îşi asumă integral răspunderea pentru prejudiciile cauzate terţilor din culpa sa, atât timp cât Ordinul de Finanțare este în vigoare.
  7. MEva fi degrevat de orice responsabilitate pentru prejudiciile cauzate terţilor de către Beneficiar, ca urmare a executării prezentului Ordin de finanţare, cu excepţia celor care pot fi direct imputabile ME.

Art. 12 – Monitorizarea Proiectului

* 1. Monitorizarea respectării prevederilor prezentului Ordin de finanțare este realizată de către ME în conformitate cu prevederile procedurilor operaționale și a prevederilor legale aplicabile.
  2. Toate formularele și anexele necesare implementării și monitorizării Proiectului vor fi puse la dispoziția Beneficiarului, de către Finanțator, prin mecanismele specifice de lucru.

1. ME realizează monitorizarea Proiectului:
   1. prin urmărirea și validarea îndeplinirii indicatorilor stabiliți prin Proiect, pe baza documentelor justificative transmise de Beneficiar și, după caz, a constatărilor din teren, cu ocazia vizitelor la fața locului efectuate;
   2. prin verificarea Rapoartelor de progres, elaborate și transmise de Beneficiar, și a documentelor justificative care însoțesc raportul de progres, în scopul urmăririi progresului Proiectului și stadiului îndeplinirii indicatorilor stabiliți;
   3. prin vizite de monitorizare pentru a verifica progresul fizic al activităților și stadiul realizării indicatorilor;
   4. prin vizite pe teren la beneficiarii finali (școlile țintă), postimplementare, pe perioada în care Beneficiarul are obligația de a asigura sustenabilitatea/durabilitatea proiectului, respectiv caracterul durabil al operațiunilor, după caz.
2. Pentru a furniza informațiile necesare ME pentru monitorizarea Proiectului, Beneficiarul elaborează rapoarte de progres, cu o frecvență de .... în conformitate cu prevederile prezentului Ordin de finanțare.
3. Raportul de progres se transmite de Beneficiar către ME în 30 (treizeci) de zile de la finalizarea perioadei de raportare.
4. În procesul de monitorizare a Proiectului, ME va verifica și confirma îndeplinirea indicatorilor în conformitate cu Cererea de finanțare prezentată în Anexa 1.
5. În procesul de monitorizare a Proiectului, ME întreprinde măsuri de sprijinire a Beneficiarului pentru identificarea și stabilirea de posibile măsuri de remediere și urmărește atingerea indicatorilor prin activitățile curente de monitorizare, respectiv prin acțiuni și măsuri consolidate de monitorizare, în funcție de riscurile identificate, pentru buna implementare a Ordinului de finanțare, în condițiile prevăzute de legislația în vigoare.
6. În situația nerealizării, la termen, a indicatorilor, ME adoptă și implementează, în funcție de riscurile identificate, acțiuni și măsuri de monitorizare consolidată.
7. ME elaborează raportul de vizită în termen de maximum 10 (zece) zile lucrătoare de la data vizitei efectuate la fața locului. Raportul de vizită poate include acțiuni corective și recomandări adresate Beneficiarului, precum și termenele de realizare care sunt obligatorii de respectat pentru Beneficiar.
8. În procesul de monitorizare a Proiectului, ME va urmări implementarea recomandărilor și acțiunilor corective, pe baza rapoartelor prezentate de Beneficiar și/sau a vizitelor la fața locului, după caz.
9. În cazul neîndeplinirii indicatorilor asumați, ME are dreptul să aplice, în funcție de analiza obiectivă și riscurile identificate, următoarele măsuri:
   * 1. întreruperea termenului de plată pentru cererile de transfer până la îndeplinirea indicatorului;
     2. respingerea, în tot sau în parte, a cererii de transfer pentru motivul netransmiterii dovezilpr privind îndeplinirea indicatorului în termenul specificat la lit. a);
     3. suspendarea implementării Proiectului, până la încetarea cauzelor obiective care afectează derularea activităților și atingerea indicatorilor;
     4. abrogarea Ordinului de finanțare de către ME, cu recuperarea sumelor plătite beneficiarului, dacă este cazul;
     5. alte măsuri specifice, în conformitate cu prevederile naționale și regulamentele europene aplicabile.
10. În cazul nerealizării indicatorilor precum și în situația unor întârzieri semnificative în îndeplinirea indicatorilor care afectează substanțial sau fac imposibilă realizarea obiectivelor și atingerea rezultatelor Proiectului asumate prin Ordinul de finanțare, ME poate proceda la abrogarea Ordinului de finanțare și recuperarea sumelor deja plătite Beneficiarului.

Art. 13 – Forţa majoră

* 1. Prin forţă majoră se înțelege orice eveniment extern, imprevizibil, absolut invincibil şi inevitabil intervenit după data intrării în vigoare a prezentului Ordin de finanțare, care împiedică executarea în tot sau în parte a prevederilor stipulate în prezentul Ordin şi care exonerează de răspundere Finanțatorul/Beneficiarul care o invocă.
  2. Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo.
  3. Finanțatorul/Beneficiarul care invocă forţa majoră are obligaţia de a notifica celuilalt, după caz, cazul de forţă majoră, în termen de 5 (cinci) zile de la data apariției şi de a dovedi existența situaţiei de forţă majoră în baza unui document eliberat sau emis de către autoritatea competentă, în termen de cel mult 15 zile de la data comunicării acestuia. De asemenea, are obligația de a comunica data încetării situaţiei de forţă majoră, în termen de 5 (cinci) zile.
  4. Finanțatorul și Beneficiarul finanțării au obligaţia de a lua orice măsuri care le stau la dispoziție în vederea limitării consecințelor acţiunii de forţă majoră.
  5. Dacă Finanțatorul/Beneficiarul care invocă forţa majoră nu procedează la notificarea începerii şi încetării cazului de forţă majoră, în condițiile şi termenele prevăzute, va suporta toate daunele provocate celuilalt, după caz, prin lipsa de notificare.
  6. Respectarea Ordinului de Finanțare va fi suspendată de la data apariției cazului de forţă majoră pe perioada de acţiune a acesteia, fără a prejudicia drepturile ce se cuvin ME/Beneficiarului.
  7. În cazul în care forţa majoră şi/sau efectele acesteia obligă la suspendarea respectării prezentului Ordin pe o perioadă mai mare de 3 (trei) luni, Finanțatorul și Beneficiarul se vor întâlni într-un termen de cel mult 10 (zece) zile de la expirarea acestei perioade, pentru a conveni asupra modului de continuare, modificare sau abrogare a Ordinului de finanţare.

Art. 14 - Modificări și completări ulterioare intrării în vigoare a prezentului Ordin de finanțare

* 1. Prelungirea perioadei de implementare a Proiectului se poate realiza numai în perioada menționată la art. 1 alin. (4) din prezentul Ordin.
  2. Atât Finanțatorul (ME), cât și Beneficiariul finanțării (UMPFE) au dreptul, pe durata îndeplinirii prezentului Ordin, de a conveni modificarea articolelor și/sau Anexelor acestuia, prin ordin de modificare și/sau completare, încheiat în aceleași condiții.
  3. Orice modificare a Ordinului de finanțare se poate face doar prin emiterea unui ordin de modificare și/sau completare, cu excepția modificărilor determinate de schimbări în cadrul legislativ, care vor intra în vigoare la data menționată în actul normativ respectiv.

1. Ordinul de finanțare poate fi modificat de către Beneficiar, prin ordin de modificare, după ce prevederile clauzele aceastuia au fost acceptate, în prealabil, de Beneficiar
   1. în următoarele situaţii:
   2. modificări ale bugetului între tipurile de cheltuieli, care depășesc 10% între categoriile de activități/ de cheltuieli ale Proiectului, cu justificarea motivelor care au condus la aceasta și fără a depăși valoarea aprobată a Proiectului, respectând categoriile de cheltuieli eligibile prevăzute în PNRAS;
   3. modificarea valorii Proiectului, în situația în care valoarea totală a Proiectului crește față de valoarea din Ordinul de finanțare, diferența astfel rezultată fiind suportată în întregime de Beneficiar;
   4. modificări ce au ca obiect reducerea indicatorilor ce urmează a fi realizați în Proiect, caz în care valoarea Proiectului va fi redusă proportional;
   5. modificări intervenite în bugetul estimat al Proiectului, în limita a 10% între categoriile de activități/ de cheltuieli ale Proiectului, cu justificarea motivelor care au condus la aceasta și fără a depăși valoarea aprobată a Proiectului, respectând categoriile de cheltuieli eligibile prevăzute în PNRAS;
   6. modificări intervenite în bugetul estimat al Proiectului, în cadrul aceleiași categorii de activități/de cheltuieli a Proiectului, între tipurile de cheltuieli, respectând categoriile de cheltuieli eligibile prevăzute în PNRAS;
   7. înlocuirea sau introducerea de membri noi în echipa de implementare a Proiectului finanțat prin Programul Național pentru Reducerea Abandonului Școlar, acolo unde este cazul, fără a fi modificate condițiile de eligibilitate ale Proiectului;
   8. modificarea Graficului de activități fără să depăşească perioada de implementare a Programului Național pentru Reducerea Abandonului Școlar;
   9. modificarea Graficului estimativ privind termenele de depunere a estimărilor trimestriale de fonduri;
   10. schimbarea denumirii și/sau schimbarea adresei sediului Beneficiarului;
   11. schimbarea contului special deschis pentru Proiectul finanțat din PNRAS;
   12. înlocuirea/modificarea reprezentantului legal.
   13. Pentru situațiile menționate la lit. i), j) și k), Beneficiarul are obligația de a notifica Finanțatorul, în termen de maximum 3 (trei) zile lucrătoare de la data intervenirii acestor modificări, iar pentru situațiile menționate la lit. a) - e) notificarea se va realiza în termen de maximum 10 (zece) zile lucrătoare de la data modificărilor efectuate.
   14. În cazul în care propunerea de modificare a Ordinului de finanțare, prin Ordin de modificare și/sau cmpleare a prezentului Ordin, vine din partea Beneficiarului, acesta are obligația de a transmite Finanțatorului o solicitare cu privire la modificare, cu cel puţin 20 (douăzeci) zile lucrătoare înainte de termenul la care se are în vedere intrarea sa în vigoare. Beneficiarul va transmite, de asemenea, odată cu solicitarea de modificare, toate documentele justificative necesare.
2. În cazul propunerilor de modificări ce au ca obiect reducerea indicatorilor ce urmează a fi realizați prin Proiect, finanțarea Proiectului va fi redusă proporţional.
3. Modificarea prevederilor Ordinului de finanțare intră în vigoare la data intrării în vigoare a Ordinului de modificare și/sau completare, cu excepţia cazurilor în care, prin modificare se confirmă modificări intervenite în legislaţia naţională şi/sau europeană relevantă, cu impact asupra Proiectului finanțat conform prezentului Ordin de finnțare, situaţii în care modificarea respectivă intră în vigoare de la data menţionată în actul normativ corespunzător.
4. Modificarea prezentului Ordin de finanțare nu poate avea caracter retroactiv și nu poate avea scopul sau efectul de a produce schimbări în Proiect, care ar putea aduce atingere condițiilor inițiale de acordare a finanțării sau care ar fi contrare principiului tratamentului egal al solicitanţilor.
5. Suspendarea implementării Proiectului, pentru motive întemeiate, se realizează prin Ordin de modificare. Pe perioada suspendării, Beneficiarul poate depune la ME solicitări de modificări ale Ordinului și cereri de transfer care cuprind cheltuieli angajate și plătite de beneficiar anterior începerii perioadei de suspendare, precum și cheltuieli angajate anterior începerii perioadei de suspendare și care sunt plătite în perioada de suspendare. Cheltuielile efectuate de Beneficiar pe parcursul perioadei de suspendare a Proiectului, aferente perioadei de suspendare, nu vor fi acoperite din finanțarea acordată Proiectului. Suspendarea se realizează cu asigurarea condițiilor necesare ca finalizarea implementării proiectului să nu depășească data stabilită la art. 1 alin. (5).

Art.15 - Abrogarea Ordinului de finanțare

1. Abrogarea Ordinului de finanţare poate interveni în situaţia identificării de către ME a unui caz de nereguli, dublă finanţare ori nereguli grave sau la solicitarea Beneficiarului, atunci când implementarea Proiectului nu mai este posibilă.
2. În cadrul deciziei de reziliere emise în situațiile prevăzute la alin. (1) din prezentul articol, vor fi individualizate sumele de restituit exprimate în moneda naţională şi contul în care Beneficiarul trebuie să efectueze plata.
3. Abrogarea Ordinului de finanţare, prevăzută la alin. (2) din prezentul articol, constituie titlu de creanţă şi cuprinde elementele actului administrativ-fiscal prevăzute de Legea nr. 207/2015, cu modificările şi completările ulterioare.
4. În cazul în care Beneficiarul nu îndeplinește unul sau mai mulți indicatori care afectează total atingerea jaloanelor și a țintelor aferente investiției, ME aprobă abrogarea Ordinului de finanțare, cu recuperarea integrală a sumelor achitate/ transferate. Prevederile alin. (2) și alin. (3) din prezentul articol sunt incidente deciziei de reziliere.
5. În cazul în care Beneficiarul nu îndeplinește unul sau mai mulți indicatori care afectează parțial atingerea jaloanelor și a țintelor aferente investiției, propune, iar ME va emite proces-verbal de constatare a neregulilor şi de stabilire a creanţelor bugetare, cu recuperarea parțială a sumelor transferate. Sumele afectate nu vor fi incluse în cereri de plată către Comisia Europeană.
6. În cazul în care Beneficiarul nu returnează finanţarea nerambursabilă/ nejustificată acordată, în termenul menționat în decizia de reziliere, se vor calcula dobânzi de întârziere potrivit legislației aplicabile, începând cu ziua imediat următoare expirării termenului acordat.
7. În cazul identificării unei situaţii de dublă finanţare, ME va emite, în cazul în care întreaga valoare a finanţării din fonduri europene este afectată, decizii care au ca efect abrogarea Ordinului de finanțare, în care vor fi individualizate sumele de restituit în moneda naţională; în cazul afectării parţiale a finanţării din fonduri europene, va fi emis proces-verbal de constatare a neregulilor şi de stabilire a creanţelor bugetare. Sumele afectate nu vor fi incluse în cereri de plată către Comisia Europeană.
8. Neîndeplinirea unuia sau mai multor indicatori referitori la atingerea jaloanelor și a țintelor preconizate investiției, în sensul prevederilor Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență, conduce la recuperarea integrală/parțială a finanțării nerambursabile acordate în condițiile prevăzute de Ordinul de finanțare.
9. Beneficiarul se obligă să nu solicite şi să nu primească finanţări din alte surse publice pentru aceleaşi cheltuieli eligibile ale Proiectului, sub sancţiunea abrogării Ordinului de finanțare.
10. .Prezentul Ordin de finanțare poate înceta ca urmare a unui acord scris dintre ME și Beneficiar, cu condiția restituirii finanțării acordate.

Art. 16 – Ieșirea din vigoare a prezentului Ordin de finanțare

Prezentul Ordin iese din vigoare la data îndeplinirii de către Finanțator și de către Beneficiarul finanțării a drepturilor și obligațiilor ce le revin, astfel cum sunt stabilite prin prezentul document.

Art. 17 - Transparență

* 1. Ordinul de finanțare, precum și informațiile și documentele vizând executarea acestuia constituie informații de interes public în condițiile prevederilor Legii nr. 544 din 2001 privind liberul acces la informaţiile de interes public, cu modificările și completările ulterioare, cu respectarea excepțiilor prevăzute de aceasta și a celor stabilite prin prezentul Ordin.
  2. Următoarele elemente, așa cum rezultă acestea din Ordinul de finanțare, inclusiv, dacă este cazul, din ordinele de modificare și completare prin care se aduc modificări Ordinului nu pot avea caracter confidențial:
  3. denumirea Proiectului, denumirea completă a Beneficiarului, data de începere şi cea de finalizare ale Proiectului, date de contact – minimum o adresă de email și număr de telefon – funcționale pentru echipa Proiectului; locul de implementare a Proiectului – localitate, județ, regiune și, dacă Proiectul include activități care se adresează publicului, adresa exactă și datele de contact pentru spațiile dedicate acestor activități în cadrul Proiectului;
  4. valoarea totală a finanţării nerambursabile acordate și intensitatea sprijinului, exprimate atât ca sumă concretă, cât și ca procent din totalul cheltuielilor eligibile ale Proiectului, precum și valoarea plăților efectuate;
  5. dimensiunea și caracteristicile grupului țintă;
  6. informații privind resursele umane din cadrul Proiectului: nume, denumirea postului, timpul de lucru;
  7. rezultatele estimate și cele realizate ale Proiectului, atât cele corespunzătoare obiectivelor, cât și cele corespunzătoare activităților, cu referire la indicatorii stabiliți;
  8. denumirea furnizorilor de produse, prestatorilor de servicii și executanților de lucrări contractați în cadrul Proiectului, precum și obiectul contractului, valoarea acestuia și plățile efectuate.

Art. 18 – Corespondenţa

Întreaga corespondenţă legată de prezentul Ordin de finanțare a Proiectului de finanţare se va face în scris, prin fax sau corespondență electronică (poșta electronică/ sistemul informatic dedicat) sau în format fizic la următoarele adrese:

Pentru Finanțator ME............................

Pentru Beneficiarul finanțări UMPFE: ......................

Art. 19 – Dispoziții finale

* 1. Finanțatorul și Beneficiarul finanțării vor depune cu bună credinţă toate diligenţele necesare în vederea soluţionării pe cale amiabilă a oricărei dispute, controverse sau neînţelegeri intervenite între ei, ce decurg din sau în legătură cu prezentul Ordin.
  2. În situaţia în care nu se poate ajunge la un rezultat privind soluţionarea pe cale amiabilă în termen de 30 de zile, orice litigiu care decurge din sau în legătură cu prezentul Ordin va fi soluţionat în conformitate cu legislaţia naţională.
  3. Prezentul Ordin de finanțare este un contract de adeziune, clauzele sale sunt impuse/ redactate de către ME, în conformitate cu dispozițiile art. 1175 din Codul Civil.
  4. În situații temeinic justificate determinate de modificări privind structura și rețeaua școlară, Beneficiarul notifică ME, în termen de 30 (treizeci) de zile lucrătoare, în vederea modificării/completării Ordinului de finanțare.
  5. Anexele prezentului Ordin de finanțare și parte integrantă din acesta sunt:

1. Cererea de finanțare (inclusiv bugetul solicitat, graficul activităților) (Anexa 1),
2. Declarație pe propria răspundere privind evitarea dublei finanțări (Anexa 2),
3. Declarație de angajament pentru colectarea datelor privind beneficiarul real al fondurilor (Anexa 3),
4. Declarația de consimțământ privind prelucrarea datelor cu caracter personal(Anexa 4),
5. Declaratie privind conflictul de interese (Anexa 5),
6. Declaratie privind respectarea principiului DNSH (Anexa 6),
7. Declaratie privind TVA aferenta cheltuielilor proiectului (Anexa 7),
8. Mandat special împuternicire semnare documente CF (dacă este cazul) (Anexa 8),
9. Declarație eligibilitate Solicitant (Anexa 9),
10. Declarație angajament Solicitant (Anexa 10),
11. Documentele statutare ale Solicitantului,
12. Documente privind identificarea reprezentantului legal al Solicitantului sau mandatul special/ împuternicire speciala pentru semnarea a anumitor documente din cererea de finanțare (dacă este cazul),
13. Certificat de atestare fiscală, referitor la obligațiile de plată la bugetul local, precum și la bugetul de stat.
14. Declarație privind asigurarea pistei de audit,
15. Declarație privind asigurarea organizării contabilității,
16. Declarație privind evitarea conflictului de interese, a neregulilor și fraudei,
17. Declarație privind utilizarea investiției finanțate și
18. Declarație privind respectarea prevederilor legale în derularea achizițiilor publice.
    1. Prezentul Ordin de finanțare produce efecte de la data semnării lui de către ME și intrării sale în vigoare, după ce prevederile aceastuia au fost acceptate, în prealabil, de Beneficiar.
    2. Prezentul Ordin de finanțare produce efecte de la data semnării de către ME și intrării în vigoare până la data închiderii Proiectului sau data expirării perioadei pentru care trebuie asigurat caracterul durabil al Proiectului, respectiv sustenabilitatea/durabilitatea proiectului, oricare intervine ultima.

Ministerul Educației

MINISTRU

Ligia DECA

București

Număr ………………

Data …………………

|  |  |  |  |  |
| --- | --- | --- | --- | --- |
| **FUNCŢIE PERSOANĂ AVIZATOARE** | **NUME ŞI PRENUME** | **DATĂ AVIZARE** | **OBSERVAŢII** | **SEMNĂTURĂ** |
| Secretar de Stat | Sorin ION |  |  |  |
| Secretar General | Ioana LAZĂR |  |  |  |
| Secretar General Adjunct | Sorin Ștefan  DECĂ |  |  |  |
| Director General  Direcția Generală Juridică și Control | Mirela Gabriela TOMA |  |  |  |
| Director  Direcția Generală pentru Implementarea Proiectului România Educată | Andreea NADOLU |  |  |  |
| Director General  Direcția Generală Management Resurse Umane și Rețea Școlară | Corina MARIN |  |  |  |
| Director  Unitatea de Implementare a Proiectelor Finanțate din Fonduri Europene | Merima Carmen  PETROVICI |  |  |  |
| Director  Organismul Intermediar pentru Programul Operațional Capital Uman | Ella ȘTEFAN |  |  |  |
| Șef Serviciu  Serviciul Acte Normative | Diana ILIE |  |  |  |
| Aviz de legalitate |  |  |  |  |
| FUNCŢIA PERSOANEI CARE A ÎNTOCMIT | NUME ŞI PRENUME | DATĂ ÎNTOCMIRE | OBSERVAŢII | SEMNĂTURĂ |
|  |  |  |  |  |